Avem tendința ca, în raport cu aceste regimuri, să subestimăm înclinațiile conservatoare, adică exact fundamentul acestor stiluri de a conduce" , a mai spus Lee.  Epurări nemiloase:  Chiar dacă specialiștii arată că șeful de la Phenian nu și-ar dori un război cu SUA, acesta privește totuși strategia de a perpetua o relație tensionată de subordonare drept unul dintre mijloacele esențiale de a-și menține neatinsă puterea, susțin atât Lee, cât și Michael Collins, oficial care lucrează la centrul CIA care se ocupă de misiunile Asia-Pacific. „Coreea de Nord este un organism politic care se hrănește din conflict", a explicat Lee.  Încă de când i-a succedat tatălui său la conducerea țării, în 2011, ascensiunea lui Kim de la statutul de novice în materie de politică la cel de comandant suprem de temut s-a bazat pe un angajament susținut și extrem de bine calculat de a-și consolida permanent puterea propriului regim și de a transforma Coreea de Nord într-o putere nucleară.